SAFE on tietoturvaohjelmisto, jonka voit asentaa tieto­koneille, äly­puhelimille ja tableteille. Sen monet toiminnot toimivat hiljaa taustalla hidastamatta laitettasi. Virusturva suojaa laitettasi ohjelmilta, jotka yrittävät varastaa tietojasi, vahingoittaa laitettasi tai käyttää sitä laittomiin tarkoituksiin. Virus­turva estää haitalliset tiedostot ennen kuin ne pääsevät tekemään tuhojaan. Ohjelmisto tarkistaa automaattisesti kova­levysi, siirrettävät tieto­välineet (ulkoiset asemat, USB-laitteet ja levykkeet) ja ladattavat tiedostot. Selauksen suojaus auttaa sinua selaamaan nettiä turvallisesti. Se tarkistaa vierailtavien sivustojen turvallisuus­luokituksen ja estää haitalliset sivustot. Pankkitoimintojen suojaus toimii lisä­suojana verkko­pankkia käytettäessä. Se estää hyökkääjiä sekaantumasta maksu­liikenteeseen sekä muun haitallisen toiminnan verkko­pankki-istunnon aikana tai maksaessasi ostoksia. SAFE sisältää myös Perhesäännöt-toiminnon, joka mahdollistaa lastesi laitteiden käytön­valvonnan ja aika­rajojen asettamisen. Voit estää pääsyn lapsille sopimattomaan sisältöön puhelimilla ja tableteilla. Voit myös estää uusien sovellusten käytön ennen kuin hyväksyt ne itse.